MTLS โบรกฯชี้ผลงานปี 61 ยังโตเด่นต่อเนื่องแนะซื้อเป้า 53 บ.
MTLS โบรกฯชี้ผลงานปี 61 ยังโตเด่นต่อเนื่องแนะซื้อเป้า 53 บ.
22 ก.พ. 2561

บล.โนมูระ พัฒนสิน ระบุในบทวิเคราะห์วันนี้(22ก.พ.) ว่า บริษัท เมืองไทย ลิสซิ่ง จำกัด (มหาชน) หรือ MTLS กำไรสุทธิ ไตรมาส 4/60 ที่ 743 ลบ. ใกล้เคียงเราคาด แต่ดีกว่าตลาดคาด 7% โดยกำไรยังเพิ่มเด่น +54% เทียบช่วงเดียวกันของปีก่อน, +14%  เทียบไตรมาสก่อนหน้า และยังทำ new high ต่อเนื่อง ผลักดันจากการเพิ่มขึ้นของสินเชื่อ เนื่องจากการขยายสาขาเชิงรุก และการควบคุมค่าใช้จ่ายในการดำเนินงานที่ดี
ปรับกำไรสุทธิxu 61-62 ขึ้นปีละ 5% และ 10% สู่ระดับ 3,462 และ 4,650 ลบ. จาก i) สินเชื่อที่ดีกว่าคาดเดิมจากการเปิดสาขา 2017 ที่ทำได้ 2,494 เร็วกว่าเป้าหมายที่ MTLS ตั้งไว้ 2,200 สาขา ii) ความสามารถในการควบต้นทุนเงินทุนที่ดีกว่าคาด เรายังคงคำแนะนำ BUY แต่ปรับ TP18F เป็น 53 จาก 46 บ.  โดยยังชอบ MTLS จากคาดผลประกอบการ ปี 61 ยังเติบโตได้โดดเด่น +38% เทียบช่วงเดียวกันของปีก่อน รวมถึงยังมีพอร์ตสินเชื่อมีคุณภาพ NPL ต่ำเพียง 1.2% ในขณะที่ Coverage ratio ในระดับสูงมากถึง 265%